Έχω πολλά παράπονα για την διαμονή μου σε αυτό τον χώρο.
Θέματα υγιεινής:
1) Λερωμένη λεκάνη τουαλέτας, με στίγματα από κόπρανα στο εσωτερικό της και στίγματα ούρων στον περίγυρο.
2)ΔΕΝ υπήρχαν σακούλες στους 2 κάδους σκουπιδιών εντός του μπάνιου και υπήρχαν ήδη σκουπίδια μέσα.
3) Αν άγγιζε κάποιος το πόδι του στο πάτωμα ΌΛΟΥ του δωματίου αλλά ΚΑΙ μπάνιου, ο κορωνοϊός θα ήταν το τελευταίο πρόβλημα στην ζωή του μιας και όλα τα άλλα μικρόβια είχαν χτίσει μικρές αποικίες με τις οικογένειες τους σε κάθε γωνία και πλευρά.
4) Σαπούνι ΔΕΝ υπήρχε για τα χέρια και ΟΎΤΕ πετσέτες χειρός. Επίσης ΔΕΝ υπήρχε αντισηπτικό.
Εξυπηρέτηση:
Εφεδρικό κλειδί ο κύριος που ήρθε να καθαρίσει - αφού βέβαια απαιτήσω εγώ να καθαριστεί ο χώρος - ΔΕΝ είχε, και αναγκάστηκα να φύγω από την καφετέρια που καθόμουν 10 λεπτά μακριά με τα πόδια για να του ανοίξω.
Ο κύριος ΔΕΝ φορούσε μάσκα και σφουγγάρισε τον χώρο χωρίς πρώτα να τον σκουπίσει, συν και ότι το νερό με το οποίο σφουγγάριζε φαινόταν χρησιμοποιημένο.
Ο οικοδεσπότης μου έδωσε τα στοιχεία του σπιτιού 15:55 ενώ το σπίτι έλεγε στην περιγραφή ότι ανοίγει 15:00 και ενώ τον είχα ήδη πάρει τηλέφωνο 3 φορές.
Η χειρότερη εμπειρία που έχω ζήσει όσον αφορά τον τομέα του airbnb. Συνιστώ ανεπιφύλακτα....ΔΕΝ!